EkBass/fiwiki-20250220-pages-articles huggingface dataset:
Kim Sharma

Kim Sharma (s. 21. tammikuuta 1980 Ahmednagar, Maharashtra, Intia) on intialainen näyttelijä ja malli. Hän teki elokuvadebyyttinsä Aditya Chopran ohjaamassa hindinkielisessä elokuvassa Mohabbatein (2000), josta tuli suuri menestys. Hänen seuraavat elokuvansa eivät menestyneet erityisemmin, ja hänen näyttelijän uransa hiipui hänen mentyään naimisiin Ali Punjanin kanssa vuonna 2010. == Filmografia == Vuosi Elokuva Rooli Kieli Muuta 2000 Mohabbatein Sanjana Hindi 2002 Tumse Achcha Kaun Hai Bobby Gujral Hindi 2002 Kehtaa Hai Dil Baar Baar Ritu Patel Hindi 2002 Khadgam Pooja Telugu 2003 Alai Tamili 2004 Fida Sonia Hindi 2005 Padmashree Laloo Prasad Yadav Rita Hindi 2005 Yakeen Tanya S. Thakur Hindi 2005 Taj Mahal: An Eternal Love Story Laadli Begum Hindi 2006 Tom, Dick, and Harry Bijli Hindi 2006 Ladies Tailor Radhika Hindi 2006 Zindaggi Rocks Joy Hindi 2006 Moonlight Hindi 2007 Kudiyon Ka Hai Zamana Kanika Hindi 2007 Nehlle Pe Dehlla Kim Hindi 2007 Heyy Babyy Hindi Erikoisesiintyminen 2007 Chhodon Naa Yaar Rashmi Hindi 2007 Godfather: The Legend Continues Urdu Pakistanilainen elokuva 2008 Money Hai Toh Honey Hai Sara Hindi 2008 Deshdrohi Hindi 2009 The Whisperers Natasha Englanti 2009 Magadheera Hamsa Telugu Erikoisesiintyminen laulussa ”Jorsey” 2009 Anjaneyulu Telugu Erikoisesiintyminen laulussa ”Raajulakey Raraju” 2009 Daddy Cool Jenny Hindi 2009 Yagam Sophie Telugu 2010 Marega Salaa Tanya Singhania Hindi 2011 Loot Sharmili M. Siqueira (SMS) Hindi == Lähteet == == Aiheesta muualla == * Luokka:Intialaiset näyttelijät Luokka:Intialaiset mallit Luokka:Vuonna 1980 syntyneet Luokka:Elävät henkilöt
Kurkkumikrofoni

Kurkkumikrofoni eli laryngofoni, on ihoa vasten asetettava mikrofoni, joka saa signaalin suoraan käyttäjän kurkunpään värähtelyistä. Vaikka ympäristössä olisi paljon melua ei se haittaisi laitteen toimintaa.Facta 2001 s. 334 ==Lähteet== ==Kirjallisuutta== * Luokka:Mikrofonit
Jääpallon SM-kilpailu 1920

Vuonna 1920 jääpallon SM-kilpailu järjestettiin kahdeksan joukkueen voimin. Aiempien kausien tapaan mestarijoukkue Viipurin Sudet ei päässyt suoraan välieriin, vaan se joutui ensin pelaamaan paikallisvastustajiaan Viipurin IFK:ta ja Reipasta vastaan. Ottelukaavio laadittiin taas siten, että loppuottelussa ei voinut kohdata kaksi saman kaupungin seuraa. Helsingin joukkueista loppuotteluun selvisi ensimmäistä kertaa Helsingin Palloseura, joka yllätti välierässä Helsingin IFK:n. Viipurissa pelatun loppuottelun voitti Sudet maalein 8-3, ja voitti näin kuudennen perättäisen mestaruutensa. == Alkuerät == 1.kierros Joukkue #1 Tulos Joukkue #2 Helsingin Palloseura 6-1 Helsingin Jalkapalloklubi Joukkue #1 Tulos Joukkue #2 Tampereen Pyrintö 4-6 Turun IFK 2.kierros Joukkue #1 Tulos Joukkue #2 Viipurin Bandy & Jalkapalloseura 17-3 Viipurin IFK Turun IFK 2-7 Helsingin Palloseura Helsingin IFK 9-3 Kronohagens IF == Välierät == Joukkue #1 Tulos Joukkue #2 Viipurin Bandy & Jalkapalloseura 8-1 Viipurin Reipas Helsingin Palloseura 4-2 Helsingin IFK == Loppuottelu == Joukkue #1 Tulos Joukkue #2 Viipurin Bandy & Jalkapalloseura 8-3 (3-2) Helsingin Palloseura ==Lopulliset sijoitukset== Sija Joukkue 1\. Viipurin Bandy & Jalkapalloseura 2\. Helsingin Palloseura 3.-4. Helsingin IFK 3.-4. Viipurin Reipas 5.-8. Kronohagens IF 5.-8. Turun IFK 5.-8. Viipurin IFK 5.-8. Helsingin Jalkapalloklubi == Mestarijoukkue == Susien mestarijoukkue: Lauri Hirvonen (mv), Jussi Pelli, Aarne Lavonen, Niilo Joutsenlahti, Edvard Kostamo, Aarne Nissinen, Toivo Pirhonen, Armas Ahnger, Yrjö Tuhkunen, Lauri Mäkinen, Kristian Poutiainen. == Lähteet == Luokka:Jääpallon Suomen-mestaruuskilpailut Luokka:Vuoden 1920 jääpallo
Tai

Tai voi tarkoittaa seuraavia: * tai, suomen kielen rinnastuskonjunktio * tai (), looginen konnektiivi, disjunktio * TAI, Temps Atomique International, aikajärjestelmä * tai-kielet, thailaiset kielet, kielikunta * tai, punahammasahven (Pagrus major), kalalaji * henkilöitä: ** Alex Tai (s. 1966), brittiläinen Formula 1 -tallipäällikkö ** Katherine Tai (s. 1974), yhdysvaltalainen juristi ja kauppaedustaja ** Kobe Tai (oik. Carla Carter, s. 1972), yhdysvaltalainen pornonäyttelijä ** Tai Orathai (s. 1980), thaimaalainen luk thung -laulaja ** Tai Tzu-ying (s. 1994), taiwanilainen sulkapalloilija ** Tai Tuivasa (s. 1993), australialainen vapaaottelija * kuvitteellisia henkilöitä: ** Tai Huang, elokuvasarjassa Pirates of the Caribbean. == Katso myös == * ja/tai
Kylmäspray

thumb|Kylmäspraypullo Kylmäspray on suihkutettavaa ainetta joka jäähdyttää kohdan johon sumute kohdistetaan. Käyttökohteita on mekaanisissa asennuksissa ja elektroniikassa. Kutistusliitoksia tehdessä voidaan kappaletta kutistaa jäähdyttämällä sitä ja elektroniikassa viallista kohtaa voi joissain tapauksissa etsiä suihkuttamalla kylmäsprayta ja tarkistamalla mistä kohdasta huuru hitaiten poistuu. Kylmäsprayta voidaan käyttää myös nyrjähdysten ja kolhujen ensihoitoon.http://www.apteekkituotteet.fi/Extreme-Ice- kylmaespray-220-ml == Lähteet == Luokka:Kemialliset aineet
Piippukiitäjä

Piippukiitäjä, aikaisemmalta nimeltään savupiippupääsky (Chaetura pelagica) on pohjoisamerikkalainen kiitäjälaji. Se rakentaa pesänsä pystypintaan, nimensä mukaisesti savupiippuun. == Tuntomerkit == Piippukiitäjä on 12–13 senttimetriä pitkä. Piippukiitäjä on ruumiinmuodoltaan paksu ja erityisesti sen käsisiipi on leveä. Kyynärsiipi on selvästi kapeampi, joten siiven muoto on hyvin tunnusomainen. Väritykseltään piippukiitäjä on harmaanruskea; kurkku ja rinnan yläosa ovat muuta ruumista hieman vaaleammat. Piippukiitäjän ääni on töksähtelevä kitinä. == Levinneisyys == Piippukiitäjä pesii Yhdysvaltojen itäosissa sekä eteläisessä Kanadassa. Se on muuttolintu, joka talvehtii Ecuadorin itäosissa, Perussa, Brasilian luoteisosissa ja Chilen pohjoisosissa.Harhailijoita on tavattu Euroopassa ainakin Isossa-Britanniassa, Kanarian saarilla, Ranskassa, Irlannissa ja Ruotsissa. Kannan koko on arviolta 15 miljoonaa yksilöä. Kannankehitys on pienenevä ja laji on luokiteltu vaarantuneeksi. Vuonna 2016 julkaistun tutkimuksen perusteella lajimäärä olisi vähentynyt 67 prosentilla vuodesta 1970 vuoteen 2014. == Lähteet == Luokka:Kiitäjälinnut Luokka:Uhanalaiset linnut
Pietari Tiikkiläinen

Pietari Tiikkiläinen (, 3. elokuuta 1921 nykyisen Leningradin alueen Volossovan piirin Pekunitsan kunnan Markkovan kylä – 28. heinäkuuta 1941 Suojärven piirin Tolvajärven lähellä) oli puna-armeijan alikersantti, joka kuolemansa jälkeen sai Neuvostoliiton sankarin arvonimen. Tiikkiläinen syntyi inkerinsuomalaiseen talonpoikaisperheeseen. Isän varhaisen kuoleman jälkeen hän auttoi äitiä taloudenpidossa ja valmistui keskikoulusta vuonna 1939. Tämän jälkeen hän työskenteli Pekunitsan postissa. Vuonna 1939 Tiikkiläinen kutsuttiin puna-armeijaan, jonka riveissä hän osallistui talvisotaan. Jatkosodan alettua hän toimi ryhmänjohtajana seitsemännen armeijakunnan 71. kivääridivisioonan 52. rykmentissä, joka yritti pysäyttää suomalaisten hyökkäyksen ensin Korpiselän luona ja sitten Tolvajärven itärannalla. Ryhmän tehtävänä oli estää vihollisen pääsy Vuohtjärven ja Munjärvenlahden kautta Petroskoihin johtavalle tielle. Tiikkiläisen johtamat puna-armeijalaiset torjuivat hyökkäykset Ylä-Tolvajärven Ristisalmen luona vuorokauden ajan. Ammusten loputtua ryhmänjohtaja komensi miehensä pistintaisteluun, jossa hän kaatui. Kuolemansa jälkeen Tiikkiläiselle myönnettiin Neuvostoliiton sankarin arvonimi ja Leninin kunniamerkki. Tiikkiläisen haudalle Suojärvelle pystytettiin muistomerkki vuonna 1966. Hänen mukaansa on nimetty myös yksi Suojärven kaduista. Tiikkiläisen käymän keskikoulun seinään on kiinnitetty muistolaatta. Petroskoissa Antikaisenkadun muistogalleriassa on hänen kuvansa. Tiikkiläisen elämästä kertoo Pekka Mutasen kirja Poika Markkovan kylästä. ==Kirjallisuutta== * Mutanen, Pekka. Poika Markkovan kylästä: dokumentaarinovelli. Petroskoi: Karjala-kustantamo, 1983. ==Lähteet== Luokka:Inkeriläiset henkilöt Luokka:Neuvostoliiton sankarit Luokka:Neuvostoliittolaiset toisessa maailmansodassa kaatuneet Luokka:Vuonna 1921 syntyneet Luokka:Vuonna 1941 kuolleet
Katajamittari

Katajamittari (Thera juniperata) on kenttämittareihin kuuluva syksyn yöperhoslaji. == Koko ja ulkonäkö == Pienehkö, pohjaväriltään vaaleanharmaa tai ruskeanharmaa mittariperhonen. Etusiivissä tyvipoikkiviiru sekä sisempi ja ulompi poikkiviiru ovat mustahkot. Etusiiven tyviosa tyvipoikkiviiruun saakka on tummemman harmaa tai tumman ruskeanharmaa. Sisempi ja ulompi poikkiviiru ovat voimakkaasti mutkittelevat ja niiden väliin jäävä alue on myös tyviosan värinen. Joskus poikkiviirujen mutkittelu on niin suurta, että tummempi alue jakaantuu siiven takaosaa kohti irrallisiksi laikuiksi. Siiven kärjestä lähtee tumma juomu, joka ulottuu ulompaan poikkiviiruun saakka ja aivan siiven ulkosyrjässä on katkeileva, tumma viiru. Takasiivet ovat harmaanvalkeat ja niissä saattaa näkyä himmeä kaarijuova. Siipiväli 23-27 mm.http://www2.nrm.se/en/svenska_fjarilar/t/thera_juniperata.htmlhttp://www.ukmoths.org.uk/show.php?bf=1771 s. 155 == Levinneisyys ja lentoaika == Holarktinen laji, jonka levinneisyys ulottuu Euroopasta Aasian pohjoisosien poikki Etelä-Kanadaan ja Yhdysvaltojen pohjoisosiin.http://www.butterfliesandmoths.org/species/Thera-juniperata Suomessa katajamittaria tavataan pitkälle Lappiin saakka. Lento alkaa syyskuun alkupuoliskolla ja jatkuu lokakuun loppuun, joskus marraskuulle saakka, huipun sijoittuessa syyskuun loppupuoliskolle.Perhoswiki == Elinympäristö ja elintavat == Katajamittaria tavataan katajia kasvavissa metsissä, rinteillä ja mäillä. Se on elinpaikallaan yleensä runsaslukuinen. Perhoset tulevat valolle, joskus myös syötille. Häirittyinä ne lähtevät herkästi lentoon päivälläkin. Toukat elävät katajissa ja koteloituvat lopulta neulasten väleihin. Muna on talvehtiva elämänvaihe. == Ravintokasvi == Toukka elää katajilla (Juniperus). == Lähteet == == Aiheesta muualla == * Bestimmungshilfe des Lepiforums * Moths and Butterflies of Europe and North Africa * Vlindernet Luokka:Kenttämittarit
Pallet Town

Pallet Town on kuvitteellinen kylä Pokémon-maailman Kanto-alueella. Kylä esiintyy Pokémon-animessa, mangassa ja peleissä. Kylän motto on "A Pure White Beginning" eli "Puhtaan valkoinen alku". == Tunnetut asukkaat == * Ash Ketchum :Pokemon-sarjan päähenkilö. Matkustelee, mutta koti Palletissa. * Gary Oak :Ashin kilpailija ja professori Oakin lapsenlapsi. Nykyisin isoisänsä tavoin Pokémon-tutkija. * Professori Oak :Pokémon-tutkija, joka antaa Ashille Pikachun sarjan alussa. * Tracey Sketchit :Animessa Tracey toimii professori Oakin assistenttina tämän laboratoriossa. * Delia Ketchum :Ashin äiti ja Professori Oakin hyvä ystävä. * Daisy/May Oak :Oakin lapsenlapsi ja Garyn sisko. Ei esiinny animesarjassa, mutta esiintyy peleissä ja animeen perustuvassa Electric Tale of Pikachu -mangassa. Ashin ihastus. * Masae :Masae on Pallet Townissa asuva vanha rouva joka pyörittää kauppaa ja omaa radioasemaa Pokemon Chronicles-animaatiosarjassa. == Esiintymiset == Pallet Town on aloituskaupunki Pokémon Redissä ja Bluessa, Yellow’ssa sekä Fire Redissä ja Leaf Greenissä. Siellä voi myös vierailla Goldissa ja Silverissä, Crystalissa sekä Heart Goldissa ja Soul Silverissä. Se esiintyy myös lukuisia kertoja Pokémon-mangassa ja animessa, muun muassa ensimmäisen kauden ensimmäisessä ja kolmannentoista kauden viimeisessä jaksossa. == Aiheesta muualla == * Pallet Town Bulbapediassa Luokka:Pokémon Luokka:Kuvitteelliset kaupungit
Bah’matš

Bah’matš () on kaupunki Ukrainan pohjoisosissa Tšernihivin alueella linnuntietä noin 180 kilometriä Kiovasta itäkoilliseen. Kaupungin väkiluku oli 17 192 (2021 alussa; 20 332 as., VL2001). == Historiaa== Bah’matš mainitaan kirjallisissa lähteissä ensi kerran vuonna 1781. Paikkakunta kasvoi 1860- ja 1870-luvuilla merkittävästi tsaarinajan rautateiden rakennustyöläisten asuinpaikkana. Tammikuussa 1919 paikkakunnalla käytiin taisteluja bolsevikkien ja Ukrainan kansantasavallan joukkojen välillä. Kaupungissa on kemian teollisuuden laitevalmistusta ja elintarviketeollisuutta. Kaupunki toimi aiemmin noin 47 000 asukkaan Bah’matšin piirin hallintokeskuksena. Heinäkuusta 2020 lähtien se on ollut osa Nižynin piiriä. == Liikenneyhteydet== Paikkakunta on tärkeä Ukrainan päärautatieverkon risteyspaikkakunta, jonka kautta kulkee päärata Kiovasta niin Moskovaan kuin Valko-Venäjän Gomeliinkin, josta kautta voi jatkaa esimerkiksi Minskiin tai Pietariin. Bah’matšin matkustaja-asema on päärautatieasema, jonka lisäksi kaupungissa on Gomelin asema ja Kiovan asema. Maantieyhteyksistä merkittävimpiin kuuluu Kiovan suunnalta saapuva valtatie M02 (eurooppatie E101), joka kulkee piirin läpi koilliseen 14 kilometriä kaupungin pohjoispuolella. ==Lähteet== == Aiheesta muualla== * Bah’matšin piirihallinnon viralliset sivut (bhrr.gov.ua) * Perustietoja Bah’matšin piiristä Tšernihivin alueen sivustolla (chernihiv-oblrada.gov.ua) * Neuvostoaikainen topografiakartta alueesta * Tšernihivin alueen pohjoisosat kattava 1:200 000 karttalehti 2006 (jpg) Luokka:Nižynin piiri Luokka:Tšernihivin alueen kaupungit
Kookoshiutaleet

thumb|240px|Kookoshiutaleita Kookoshiutaleet on kookospähkinöistä valmistettavia hiutaleita. Hiutaleet soveltuvat mm. makeisiin, leivonnaisiin ja koristeluun. Niitä käytetään myös puuroihin, suklaavalmisteisiin sekä pähkinä- ja marjaruokiin. Hiutaleet valmistetaan kookospähkinän kuivatusta siemenvalkuaisesta ja niitä käytetään tavallisesti paahdettuina. Kookoshiutaleidenn sisältämät enimmät ravintoaineet ovat rasva ja ravintokuitu. == Lähteet == Luokka:Ruoka-ainekset
Ansis Medenis

Ansis Medenis (s. 1984) on latvialainen lentopalloilija, joka pelaa kaudella 2012–2013 Vammalan Lentopallon riveissä Lentopallon Mestaruusliigassa. Sopimus VaLePan kanssa kattaa kauden 2012–2013. Medenis on pelannut urallaan myös Brasilian, Italian, Kreikan sekä Qatarin pääsarjoissa. Lisäksi hän edustaa Latvian maajoukkuetta. Medenis on voittanut Suomessa pelatessaan SM-hopeaa kaudella 2010–2011. Latvian maajoukkuepelaaja oli pudotuspelien paras pistemies Mestaruusliigassa kaudella 2010–2011. Runkosarjassa hän oli samalla kaudella neljänneksi eniten pisteitä tehnyt pelaaja.http://www.hotsport.info/lentisdata/?valinta=Pisteporssi&season;=2010&lid;=111/ VaLePaan hän tuli ensimmäisen kerran alkukaudesta 2011–2012, kun VaLePa tarvitsi toisen hakkurin Arttu Lahdenperän aisapariksi. Hänellä oli jo sopimus Brasilian liigaan, mutta joukkueen olosuhteet eivät tyydyttäneet Ansista ja hän jäi Riikaan odottelemaan uutta sopimusta, joka solmittiin VaLePan kanssa.http://www.valepa.fi/uutiset.php?sivu=uutiset&kieli;=1&uutiset;_id=77 Medenis aloitti kauden 2011–2012 Kreikan liigassa pelaten siellä puoli vuotta Kreikan Iraklisissa, mutta mies palasi loppukaudeksi Riigaan johtuen olkapääleikkauksesta.http://www.tyrvaansanomat.fi/Urheilu/1194753415199/artikkeli/ansis+medenis+palaa+valepaan+ja+mestaruusliigaan.html == Muuta == Pelityyliltään Medenis on fyysinen pelaaja, jolla on kova hyökkäys ja syöttö.http://www.lzsport-pro.com/men-cv.php?id=167 Medenis on pelipaikaltaan hakkuri, mutta hän pystyy pelaamaan myös yleispelaajana. Esimerkiksi syksyn 2012 EM-karsinnoissa hän pelasi Latvian maajoukkueessa yleispelaajan peliroolissa. == Joukkueet == * 2013–2014 Saimaa Volley (FIN) * 2012–2013 VaLePa (FIN) * 2011–2012 Aris Thessaloniki (GRE) * 2010–2011 VaLePa (FIN) * 2009–2010 Volei Futuro (BRA) * 2008–2009 Qatar (QAT) * 2006–2008 Spoleto (ITA) * 2002–2006 Poliurs Biolar (LAT) == Saavutukset Suomessa == * Suomen Cup-mestari 2012 * SM-hopea 2011 * Pudotuspelien paras pistemies 2012 == Lähteet == Luokka:Latvialaiset lentopalloilijat Luokka:Vuonna 1984 syntyneet Luokka:Elävät henkilöt
Tavast

Tavast tai Tawast on ainakin kolmen suomalaisen suvun nimi. Niillä ei ole yhteyttä toisiinsa. Nimi tulee Hämeen maakunnan ruotsinkielisestä nimestä. Keskiaikaisen suomalaisen Tavast-suvun ensimmäinen tunnettu henkilö on rälssimies Olavi Tavast (maininta 1386).Otavan Iso tietosanakirja, Otava 1966, osa 8 p. 1176-1178 Toinen suku on todennäköisesti peräisin Tanskasta, jonka ensimmäinen suomalainen edustaja on Jeppe Kaas vuonna 1508 Hauholla. Pojanpoika Arvid Henrikinpoika Tavast sai rälssikirjeen vuonna 1582. Suku aateloitiin Ruotsissa vuonna 1625 ja sammui mieskannalta vuonna 1731. Kolmas suku, Tawast/Tavast, kirjattiin noin vuonna 1750 Ruotsin ja myöhemmin Suomen ritarihuoneeseen virheellisten tietojen pohjalta. Tawaststjernan suku haarautuu tästä suvusta. ==Sukuja ja henkilöitä== *Tavast, keskiaikainen suomalainen suku **Maunu Tavast (1357–1452), piispa, Olavi Tavastin poika **Olavi Niilonpoika Tavast (k. 1460), valtaneuvos, Maunu Tavastin veljenpoika **Olavi Maununpoika (n. 1405–1460), piispa, mahdollisesti sukua Maunu Tavastille, mutta sukulaisuussuhteen laadusta ei selvyyttä *Tavast/Tawast, sammunut Ruotsin vallan aikainen aatelissuku **Arvid Henrikinpoika Tavast (k. 1599), Viipurin linnanpäällikkö, mestattiin Viipurin verilöylyssä **Iivar Tavast (k. 1599), Arvid Tavastin poika, mestattiin isänsä kanssa *Tawast/Tavast, elossa oleva suomalainen aatelissuku **Torsten Tawast (1685–1750), sotilas ja pietisti **Magnus Fredrik Tawast (1728–1789), sotilas **Torsten Tawast (1752–1823), muonituskomissariaatin intendentti, Johan Henrik Tawastin veli **Johan Henrik Tawast (1763–1841), kenraali **Hjalmar Edvard Tawast (1880–1952), apteekkari ja valtiopäivämies **Saima Tawast-Rancken (1900–1983), lääkäri, fysioterapian kehittäjä ja professori. *Sofia Tawast (s. 1989), toimittaja ja kirjailija ==Lähteet== Luokka:Sukunimet
Riva del Garda

Riva del Garda on kaupunki Trenton maakunnassa Trentino-Etelä-Tirolin alueella Pohjois-Italiassa. Se sijaitsee Gardajärven pohjoispäässä. Kaupungissa on runsaat 17 000 asukasta, ja se on järveä ympäröivistä kunnista väkiluvultaan toiseksi suurin. == Historiaa == Strategisen sijaintinsa takia Riva del Garda on vuosisatojen kuluessa ollut monien heimojen, sukujen ja valtioiden hallinnassa. Napoleonin kukistumisen jälkeen vuonna 1814 kaupunki kuului Itävallalle ja vuodesta 1918 alkaen se on ollut Italiaa. Rivan keskus on satama-aukio, Piazza Tre Novembrea, jota ympäröi vanhakaupunki. Riva del Gardan tärkein elinkeino on matkailu. Kaupunki on erityisesti surffaajien ja purjehtijoiden suosiossa. == Lähteet == == Aiheesta muualla == Luokka:Trentino-Etelä-Tirolin kaupungit Luokka:Trenton maakunnan kunnat
Nago-Torbole

Nago-Torbole on kunta Trenton maakunnassa Trentino-Etelä-Tirolin alueella Pohjois-Italiassa. Kunta sijaitsee Gardajärven pohjoisrannalla. Kunnassa on vajaat 3 000 asukasta. Torbolen kylä sijaitsee Gardajärven rannassa, Sarcajoen suulla, ja Nagon kylä runsaan kilometrin päässä järvestä, reilut sata metriä korkeammalla. Torbole on purjelautailijoiden suosima kylä. Torbolen nähtävyyksiä ovat tullihuone sekä Sant´Andrean kirkko. Nagossa on muun muassa Penede-linnan rauniot sekä hiidenkirnut, Marmitte dei Giganti. Yksi kunnan tunnetuimmista vieraista oli Goethe, joka saapui Torboleen Alppien yli syyskuussa vuonna 1786. Torbole oli silloin Itävallan ja Venetsian valtakuntien rajakaupunki. == Lähteet == == Aiheesta muualla == Luokka:Trenton maakunnan kunnat
Tulenkantajien kirjakauppa

Tulenkantajien kirjakauppa oli vuosina 2012–2019 Tampereella toiminut liike. Se sijaitsi Hämeenpuistossa. Kaupassa järjestettiin runotilaisuuksia, kirjojen julkaisutilaisuuksia ja kirjallisia keskusteluja. Liikkeen perustivat yhdessä kirjakustantamot Savukeidas ja Sanasato. Se perustettiin Runokauppa Kattilan (2009–2012) jatkajaksi. Käytännön toimintaa hoiti pitkälti Erkki Kiviniemi, joka vastasi kirjallisesta ohjelmasta senkin jälkeen kun Teos osti kaupan maaliskuussa 2016. Uusi omistaja laajensi aiemmin erityisesti runouteen panostaneen tuotevalikoiman kauno- ja tietokirjallisuuden suuntaan.Teos osti Tulenkantajien kirjakaupan, Helsingin Sanomat, 24.3.2016, s. B 4. Tulenkantajien kirjakauppa jakoi yhdessä Aamulehden kanssa Tulenkantaja- palkintoa, jonka jakotilaisuus on Vihtorin kirjamessujen yhteydessäPertti Jarlan lohkaisu sai Lause-Finlandian. Yle.fi uutiset 22.3.2013, viitattu 23.3.2013.. Tulenkantajien kirjakauppa lopetti toimintansa kannattamattomana 31. maaliskuuta 2019. ==Lähteet== Luokka:Entiset suomalaiset kirjakaupat
Rullalaakeri

Rullalaakeri on laakeri, jonka kahden pyörivän pinnan välissä on metallisia rullia. Rullalaakeri kuuluu vierintälaakereiden ryhmään. Metallirullat muuntavat pintojen välisen liukukitkan vierintäkitkaksi; kun laakeripinnat pyörivät toisiinsa nähden eri nopeudella, rullat vierivät laakeripintojen välissä ja liukukitka muuttuu vierintäkitkaksi. Vierinnässä muodostuva kitka on pienempi kuin liukulaakerin liu'unnassa muodostuva kitka. Neulalaakerissa rullat ovat halkaisijaltaan pieniä, mutta pitkiä, jolloin niiden kosketuspinta-ala on suurempi ja samalla laakerin läpimitta on pieni. Kuormituksen pienentyessä voi käyttää rullalaakerin sijasta kuulalaakeria.Facta 2001 s. 517 == Lähteet == Luokka:Laakerit
Tavaststjerna

Tavaststjerna, sukunimi joka juontuu turkulaisen Tavast-suvun kantaisästä lempääläisestä Henrik Juhonpojasta. *Tawaststjerna, suomalainen aatelissuku *Alarik Tawaststjerna (1873–1922), arkkitehti *August Tavaststjerna (1821–1882) säveltäjä *Carl Gustaf Tawaststjerna (1774–1856) upseeri *Carmen Tawaststjerna, o.s. von Boehm (1923–2015), opettaja, Erik Tawaststjernan puoliso *Erik Tawaststjerna (1916–1993), musiikkitieteilijä *Erik T. Tawaststjerna (s. 1951), pianotaiteilija *Hilja Tavaststjerna (1848–1924), opettaja, kirjailija *Hui-Ying Liu-Tawaststjerna (s. 1950), taiwanilaissyntyinen pianotaiteilija, Erik T. Tawaststjernan puoliso *Ilmari Tawaststjerna (1879–1932), siviilioikeuden professori *K. A. Tavaststjerna (1860–1898), kirjailija, arkkitehti *Olga Tavaststjerna (1858–1939), opettaja ja urkutaiteilija *Viktor Tavaststjerna (1876–1920), asianajaja, raatimies ja pankkiiriliikkeen omistaja *Werner Tawaststjerna (1848–1936), valtioneuvos
Mena (Ukraina)

Mena () on pieni kaupunki Ukrainan pohjoisosissa Tšernihivin alueella, linnuntietä noin 168 kilometriä Kiovasta koilliseen. Kaupunki toimii 39 305 asukkaan Menan piirin hallintokeskuksena; piirin asukkaista kaupungissa asui 12 940 henkeä (2001). == Historiaa== Mena mainitaan historiallisissa lähteissä ensi kerran vuonna 1066. Kaupungin läheisyydestä on arkeologisissa tutkimuksissa löydetty jo tätä varhaisempia eli 700-900-lukujen pronssikaudelta peräisin olevia varhaisslaavilaisten asutusten jäänteitä. 1000-1200-luvuilla paikkakunta oli tärkeä, linnoitettu kaupan keskus. 1600-luvulla se oli jo pieni linnoitettu kaupunki. Mena toimi sittemmin varuskuntakaupunkina ja kaupungin läheisyydessä taisteltiin useasti Moskovan Venäjän sotajoukkoja vastaan. 1600-luvun lopulla paikkakunta sai myös Magdeburgin lain mukaiset kaupunkioikeudet. Neuvostoaikana 1966 paikkakunnalle myönnettiin suhteellisen pienestä asukasluvustaan huolimatta kaupungin asema. Kaupungissa on elintarviketeollisuutta, paikallismuseo ja eläinpuisto. Мена вікіекспедиція 1-11-2014 IMG 1499 07 Церква.jpg ==Lähteet== == Aiheesta muualla== * Menan piirihallinnon viralliset sivut (mena-rada.gov.ua) * Kaupungin vaakunasta (mena-miskrada.cg.ukrtel.net) * Perustietoja Menan piiristä Tšernihivin alueen sivustolla (chernihiv-oblrada.gov.ua) * Neuvostoaikainen topografiakartta alueesta * Tšernihivin alueen pohjoisosat kattava 1:200 000 karttalehti 2006 (jpg) Luokka:Korjukivkan piiri Luokka:Tšernihivin alueen kaupungit
Toivo Terho

Kaarlo Toivo Terho (26. toukokuuta 1889 Koski Hl – 1944) oli suomalainen professori, järkiperäisen kotieläinjalostuksen uranuurtaja. Hän oli dosentti Helsingin yliopistossa 1924–1944, Maatalouskoelaitoksen kotieläinjalostusosaston johtaja ja professori 1929–1944. Otavan Iso tietosanakirja, Otava 1966, osa 8 p. 129050-vuotias. Prof. Toivo Terho, Helsingin Sanomat, 26.05.1939, nro 139, s. 6, Kansalliskirjaston digitaaliset aineisto. Viitattu 25.05.2024 Toivo Terho pääsi ylioppilaaksi 1909 ja hän suoritti agronomin ja filosofian kandidaatin tutkinnot 1914 sekä filosofian lisensiaattitutkinnon 1918. Terho teki myös opintomatkoja ulkomaille. Terho nimitettiin 1924 kotieläinten rotu- ja jalostusopin dosentiksi Helsingin yliopistoon. Hän oli sitä ennen toiminut maatalouskoelaitoksen kotieläinbiologisen osaston assistentin sijaisena 1917–1924 ja oli sitten saman laitoksen kotieläinjalostusosaston v.t. assistenttina ja v.t. johtajana 1924–1929. Vuonna 1926 Terho nimitettiin lisäksi maataloushallituksen kotieläinhoito-osaston päälliköksi ja 1929 hänet nimitettiin maatalouskoelaitoksen kotieläinjalostusosaston johtajaksi ja professoriksi. Terho toimi myös maataloushallituksen v.t. ylijohtajana, useiden eri komiteoiden jäsenenä sekä kotieläinjalostusalan asiantuntijana sekä Suomessa että ulkomailla. Hänellä oli lukuisia toimia ja luottamustehtäviä maataloudellisissa järjestöissä ja Helsingin maalaiskunnassa ja hän toimi maanviljelijänä omistamallaan Juholan tilalla. ==Lähteet== Luokka:Suomalaiset maataloustieteilijät Luokka:Helsingin yliopiston professorit Luokka:Vuonna 1889 syntyneet Luokka:Vuonna 1944 kuolleet Luokka:Suomalaiset professorit
Hilja Teräskeli

Hilja Helena Teräskeli (ent. Träskelin) (4. syyskuuta 1893 Oulu – 8. tammikuuta 1958Kuka kukin oli, T. Wikisource. Viitattu 9.3.2018.) oli suomalainen silmälääkäri. Hän toimi Helsingin yliopistossa silmätautiopin dosenttina 1936–1945 ja Turun yliopiston silmätautiopin professorina 1945–1951.Otavan Iso tietosanakirja, Otava 1966, osa 8 p. 1326 Hän oli Suomen toinen lääketieteen naisprofessori.Hilja Teräskeli. Marja Engman, Tiedenaisia. Helsinki.fi Teräskeli pääsi kouluun vasta, kun tyttäriensä kouluttamista vastustanut isä, talonomistaja Fredrik Ferdinand Träskelin kuoli vuonna 1908. Niinpä Teräskeli tuli ylioppilaaksi viisi vuotta ikäluokkaansa myöhemmin vuonna 1916 Oulun suomalaisesta jatko-opistosta. Lääketieteen lisensiaatiksi hän valmistui 1926 ja silmätautiopin erikoislääkäriksi 1929. Hän työskenteli Helsingin Yleisen Sairaalan silmätautien osaston apulaislääkärinä, Helsingin yliopiston dosenttina 1936–1945, yliopiston silmätautien klinikan apulaisopettajana ja lopulta klinikan apulaisylilääkärinä. Teräskeli väitteli 1934 aiheesta Heikkonäköisyys karsastavissa ja karsastamattomissa silmissä vilkemenetelmällä tutkittuna. Hän jatkoi vilkemenetelmän käyttöä myös myöhemmissä tutkimuksissaan. Hänet nimitettiin Turun yliopiston silmätautien professoriksi 1945. Hän oli uuden laitoksen ensimmäinen professori. Heikentyneen terveytensä vuoksi Teräskeli joutui eroamaan virasta vuonna 1951, mutta jatkoi yksityisvastaanoton pitoa Helsingissä. Hän julkaisi useita tutkimuksia alansa kansainvälisissä sarjoissa muun muassa viherkaihileikkausten tuloksista ja trakooman levinneisyydestä. Tieteellisten töiden lisäksi hän kirjoitti yleistajuisia artikkeleita terveydellisiin aikakauslehtiin. Hän toimi myös Suomen Silmälääkäriyhdistyksen sihteerinä, varapuheenjohtajana ja puheenjohtajana. ==Lähteet== ==Aiheesta muualla== * Parvio, Salme, ”Hilja Teräskeli (1893–1958)”. Teoksessa Suomen Naislääkäriyhdistys ry 1947–1987 (1987). Luokka:Suomalaiset silmälääkärit Luokka:Turun yliopiston professorit Luokka:Vuonna 1893 syntyneet Luokka:Vuonna 1958 kuolleet Luokka:Suomalaiset professorit
Liru

Liru on lepästä tai haavasta valmistettu klarinettisoitin. Noin 25–50 cm:n pituinen soitin on valmistettu halkaistusta puusta, joka on päällystetty tuohella. Lirun puhalluspäässä on katajasta tehty ns. lehdykkä, jollaista käytetään myös muissa puupuhaltimissa. Alapäästään soitin on kartion muotoinen. Lirussa on kolme tai neljä sormiaukkoa, jotka sijaitsevat putken keskivaiheilla. Liru on perinteinen soitin, joka tunnetaan Karjalasta ainakin 1800-luvulta lähtien. Muun muassa paimenten käyttämä soitin on kuitenkin alkuperältään todennäköisesti vielä vanhempi. Sen länsisuomalainen vastine on mänkeri. Liru muistuttaa myös jonkin verran vanhaa arabialaista arghul-kaksoisklarinettia. Suomessa lirua on tehnyt tunnetuksi 1980-luvulla perustettu The World Mänkeri Orchestra. Suomalaisia lirunsoittajia ovat myös muun muassa Kristiina Ilmonen ja Mikko Raasakka.Kristiina Ilmosen kotisivut Viitattu 22.9.2012 ==Lähteet== *Minna Hokka/Paimensoittimet *Liru | Satuja soitosta | Yle Areena === Viitteet === Luokka:Puhallinsoittimet Luokka:Suomalainen kansanmusiikki
Falköping

thumb|right|250px|Stora Torget -aukio Falköpingissä. Falköping on Falköpingin kunnan keskustaajama. Se sijaitsee Länsi-Götanmaan läänissä ja Länsi-Götanmaan historiallisessa maakunnassa Länsi-Ruotsissa. Taajaman pinta-ala on 8,54 neliökilometriä ja asukasluku 16 350 henkilöä (31. joulukuuta 2010)."Tätorternas landareal, folkmängd och invånare per km2 2005 och 2010" Falköping oli kaupunkina 1970-luvun alun kuntauudistukseen asti. ==Media== Paikallislehti Falköpings Tidning ilmestyy neljästi viikossa. ==Väestönkehitys== ==Lähteet== ==Aiheesta muualla== Luokka:Ruotsin kuntien keskustaajamat Luokka:Ruotsin kaupungit *
Huhtimittari

Huhtimittari (Agriopis marginaria) on harvinainen, varhain keväällä lentävä yöperhonen. == Koko ja ulkonäkö == Sukupuolidimorfinen laji, jonka koiras on hentorakenteinen, harmaanruskea perhonen. Etusiivet ovat kellanharmaat ja ruskehtavien pisteiden kirjomat. Tyvipoikkiviiru ja sisempi poikkiviiru erottuvat heikosti. Ulompi poikkiviiru on selvä ja sen ulkopuolella on ruskeaa kehnää. Aivan siiven ulkoreunassa on hyvin erottuva mustien pisteiden rivi. Takasiivet ovat harmaanvalkoiset ja niissä näkyy himmeän poikkiviirun lisäksi keskitäplä ja musta pisterivi siiven reunassa. Siipiväli 32-37 mm.http://www2.nrm.se/en/svenska_fjarilar/a/agriopis_marginaria.htmlhttp://www.ukmoths.org.uk/show.php?bf=1934 Naaras on harmaa. Sen siivet ovat tynkämäiset, noin 5 mm pitkät ja selvästi poikkiraidalliset. Samannäköisiä lajeja ovat myöhään syksyllä lentävät ruskamittari (Agriopis aurantiaria) sekä pakkasmittari (Erannis defoliaria). == Levinneisyys ja lentoaika == Eurooppalainen laji, jonka levinneisyys yltää idässä Uralille ja Kaukasukselle. Suomessa huhtimittari on varsin harvinainen ja se tunnetaan toistaiseksi vain muutamalta esiintymispaikalta etelärannikon tuntumassa. Laji on uusi tulokas, josta oli pitkään havaintoja vain yksittäisistä harhailijoista,Suomen perhostutkijain seura kunnes 2000-luvun aikana se on selvästi vakiintunut. Perhosia lentää huhtikuun alusta toukokuun alkuun.Perhoswiki Etelämpänä Euroopassa lentoaika on helmikuusta huhtikuulle. == Elinympäristö ja elintavat == Lehtolaji, joka elää Euroopassa tammi- ja pyökkimetsissä sekä puistoissa ja puutarhoissa. Suomen havainnot ovat tammea ja pähkinäpensasta kasvavista lehdoista, mutta lajia voisi kenties löytyä muunkinlaisista ympäristöistä. Laji on vaikeasti havaittava sillä koiraat tulevat huonosti valolle ja ovat lennossa varsin varhain keväällä. Naaraat oleilevat puiden ja pensaiden oksilla. Laji talvehtii maassa kotelona, jonka sisälle on jo syksyllä kehittynyt kuoriutumisvalmis perhonen. == Ravintokasvi == Toukka elää monilla eri lehtipuilla. == Lähteet == == Aiheesta muualla == * Laji.fi: Huhtimittari (Agriopis marginaria) * Bestimmungshilfe des Lepiforums * Moths and Butterflies of Europe and North Africa * Vlindernet * Pherobase: Semiochemicals of Agriopis marginaria, the Dotted border Luokka:Lovimittarit
Rafael Bastos

Rafael Bastos (s. 1. tammikuuta 1985 Rio de Janeiro, Brasilia) on brasilialainen jalkapalloilija. Hän edustaa romanialaista CFR Clujta ja on pelipaikaltaan hyökkäävä keskikenttäpelaaja tai laitalinkki. == Seurajoukkueura == Bastos siirtyi 5. tammikuuta 2010 japanilaisesta Consadole Sapporosta portugalilaiseen Sporting Bragaan kesäkuuhun 2011 ulottuvalla sopimuksella. Hän pelasi kuitenkin vain kahdeksassa ottelussa loppukauden aikana, jonka jälkeen heinäkuussa 2010 hänen sopimuksensa joukkueen kanssa päätettiin purkaa. Kesällä 2010 Bastos siirtyi romanialaiseen CFR Clujiin. 19. syyskuuta 2012 pelatussa Mestarien liigan lohkovaiheen ottelussa vanhaa seuraansa Sporting Bragaa vastaan Bastos teki kaksi maalia. == Lähteet == == Aiheesta muualla == * Rafael Bastosin esittely ESPN:n sivustolla * Profiili LevskiSofia.info -sivustolla Luokka:Brasilialaiset jalkapalloilijat Luokka:Vuonna 1985 syntyneet Luokka:Elävät henkilöt
Mänkeri

Mänkeri on vanha suomalainen klarinettisoitin. Erityisesti se tunnetaan Länsi- Suomessa, mutta mänkeriä on soitettu myös Pohjois-Pohjanmaalla, Lapissa, osissa Savoa sekä Itä-Uudellamaalla. Mänkerin itäsuomalainen vastine on varsinkin Karjalassa tunnettu liru. Perinteinen mänkeri on noin 10–30 cm:n pituinen ja se on yleensä valmistettu männystä. Viistoksi muotoiltuun puhalluspäähän on kiinnitetty tuohesta tai katajasta tehty lehdykkä. Putken alapäässä voi olla kiinnitettynä pieni tuohinen äänisuppilo. Mänkereitä on männyn lisäksi valmistettu muun muassa eläinten sääriluista sekä koiranputkesta. Mänkereitä on olemassa myös sormiaukollisina. Ne ovat aukottomia mänkeitä pidempiä, noin 20–40 senttimetrin mittaisia. Sormiaukkoja on 3–5 kappaletta. Niitä ovat käyttäneet lähinnä paimenet, mutta onnistuneen virityksen omanneita mänkereitä tiedetään käytetyn esimerkiksi tanssimusiikin soittamiseen. Soittimen alkuperää ei tunneta varmaksi, mutta sen arvellaan olevan klarinetin kansanomainen jäljitelmä, joita on suuremmissa määrin alettu valmistamaan 1800-luvulla. Mänkeriä on viime vuosikymmeninä tehnyt tunnetuksi erityisesti vuonna 1984 perustettu The World Mänkeri Orchestra. == Lähteet == *Minna Hokka/Paimensoittimet === Viitteet === == Aiheesta muualla == *The World Mänkeri Orchestran kotisivut Luokka:Puupuhaltimet Luokka:Suomalainen kansanmusiikki
Rf-ablaatio

Rf-ablaatio (RFA) on kirurgian osa-alue, jossa ablaatiolla poistetaan kudosta kuumentamalla kudosta radiotaajuudella (RF) (radiotaajuusveitsi). Rf-kirurgiaa hyödynnetään yhä enemmän mitä erilaisimmissa kirurgisissa toimenpiteissä. Se on yleistynyt varsinkin plastiikkakirurgiassa. RFA:ta käytetään monien syöpien hoitoihin, muun muassa keuhko-March 2008 - Radiofrequency ablation (RFA) gives lung cancer patients two more years NHS, June 2008 - Radiofrequency ablation for lung cancer Daily Telegraph - June 2008 - Lung cancer radiation treatment offers new hope ja maksasyöpään. BBC News- 16 January 2009 - Liver tumours 'microwaved away' == Lähteet == Luokka:Kirurgia Luokka:Radiologia
Luis Salgado

Luis Salgado (s. 1981) on hondurasilainen lentopalloilija, joka on pelannut Pielaveden Sammon riveissä Lentopallon Mestaruusliigassa kaudesta 2009–2010 lähtien. Hän on ainoa hondurasilainen Suomessa pääsarjassa pelannut pelaaja koskaan. Hän voitti Suomen Cupin hopeaa Sammossa vuonna 2010 ja SM-hopeaa kaudella 2009–2010. == Ura Suomessa == Salgado on kuulunut Mestaruusliigan tehokkaimpiin hyökkäyspelaajiin kaikilla kausillaan Suomessa kaudesta 2009–2010 lähtien. http://www.mestaruusliiga.fi/liiga/uutisfeed/?x207545=647622 Salgado valittiin maaliskuun liigapelaajaksi vuonna 2012 Mestaruusliigassa.http://www.mestaruusliiga.fi/liiga/artikkeliarkisto/?x141018=713327 Lisäksi hänet on valittu useasti Mestaruusliigan kuukauden tähdistökentälliseen.http://www.mestaruusliiga.fi/miehet/kuukauden- tahdisto/2011-2012/ === Vakava loukkaantuminen === Salgadon kausi 2009–2010 loppui Sammossa jo joulukuussa, kun hän loukkaantui vakavasti: hondurasilainen hakkuri särki polvensa harjoituksissa niin pahasti, että jopa koko ura voi olla ohi.Salgadon polvesta repesi ristiside ja lisäksi hajosi kierukka. Vammat pitivät miehen sivussa koko loppukauden ja pelättiin, että vaikka toipuminen etenisi toivotusti, osa ensi kaudesta saattaisi silti jäädä väliin. Näin ei kuitenkaan käynyt, sillä Salgado palasi kentille Sammon riveissä kaudella 2010–2011 heti kauden alusta lähtien.http://www.savonsanomat.fi/urheilu/sammon-luis-salgadon-kausi-on- ohi/1038566 Loukkaantuessaan Salgado johti liigan tehotilastoa. http://www.mestaruusliiga.fi/miehet/joukkueet/pielaveden- sampo-11-122/?x834091=90234 === Peliluvan puuttuminen === Kaudella 2011–2012 Sampo menetti kaikki alkukauden yhdestätoista ottelustaan keräämänsä pisteet (20 pistettä), koska Salgado ei ole ollut kaudelle 2011–2012 voimassa olevaa pelilupaa Pielaveden Sammon edustusjoukkueessa ennen kuin 24. marraskuuta 2011. Salgadon kansainvälisen peliluvan mahdollinen puuttuminen havaittiin 18.11.2011. Tehtyjen selvitysten ja liigaseura Pielaveden Sammon antaman lausunnon jälkeen todettiin, että kyseisellä pelaajalla ei ole ollut sääntöjen edellyttämää seurasiirtoa vahvistettuna ennen 24. marraskuuta 2011. Näin ollen hän oli ollut ollut edustuskelvoton. Koko Sammon seuran taru Mestaruusliigassa oli tapahtumasarjan vuoksi lähellä loppua, sillä Sampo oli tavoitellut Mestaruutta ja se tippui liigan hännille niin, että liigakarsintoihin meno näytti todennäköiseltä. Sammon johto ja pelaajat päättivät kuitenkin jatkaa kauttaan ja huippulentopalloa, ja näin Salgado ja joukkue pelasivat kauden 2011–2012 loppuun asti. Tammikuun lopussa 2012 Sampo sai urheilun oikeusturvalautakunnalta helpotusta Lentopalloliiton päätökseen, ja Sammon ottelutulokset säilytettiin ennallaan, mutta seura menetti kaksitoista pistettä. Lopulta Sampo eteni pudotuspeleihin ja otti neljännen tilan Mestaruusliigassa. http://www.lentopalloliitto.fi/liitto/artikkeliarkisto/?x915590=13395642 == Lähteet == Luokka:Hondurasilaiset lentopalloilijat Luokka:Vuonna 1981 syntyneet Luokka:Elävät henkilöt
Alexander Amatus Thesleff (diplomaatti)

Alexander Amatus Thesleff (25. maaliskuuta 1907 Viipuri – 6. marraskuuta 1983)) oli suomalainen diplomaatti ja varatuomari. Hän oli Ulkoasiainministeriön hallinnollisen osaston päällikkö 1958–1959, oikeudellisen osaston päällikkö 1964–1966. Hän oli suurlähettiläs Brysselissä ja Luxemburgissa 1959–1963 sekä Dublinissa 1962–1963. Disponibiliteetissa hän oli 1963–1964.Otavan Iso tietosanakirja, Otava 1966, osa 8 p. 1354 1973 hänet nimitettiin Chileen, mutta varsinainen asemapaikka oli Buenos Aires Argentiinassa,Kirjasto.fi jossa hän oli lähettiläänä 1966–1974.Facta 2001, osa 16; p. 546 ==Lähteet== Luokka:Suomen suurlähettiläät Luokka:Suomalaiset juristit Luokka:Vuonna 1907 syntyneet Luokka:Vuonna 1983 kuolleet
Theodor Thilén

Theodor Sebastian Gustaf Thilén (26. elokuuta 1818 Leppävirta – 7. syyskuuta 1887 Helsinki) oli suomalainen kenraaliluutnantti, kuvernööri ja senaattori.SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Thilén, Theodor Sebastian Gustaf Thilénin vanhemmat olivat Kuopion läänin lääninmaanmittari, kamarineuvos Gustaf Thilén (1785–1861) ja Catharina Juliana Telén (1791–1856). Hän oli naimisissa vuodesta 1847 Juliana Sofia Mallénin (1822–1887) kanssa. Thilén kävi Haminan kadettikoulun ja valmistui sieltä 1840. Hän palveli Henkivartioväen krenatöörirykmentissä ja hänet ylennettiin vänrikiksi 1840, aliluutnantiksi 1844, luutnantiksi 1846 ja alikapteeniksi 1850. Thilén toimi vuodesta 1853 H. M. Keisarin komppanian päällikkönä ja vuodesta 1857 rykmentin talouspäällikkönä. Hänestä tuli kapteeni 1854 ja eversti 1857 sekä kenraalimajuri 1863 ja kenraaliluutnantti 1876. Thilén oli Mikkelin läänin kuvernöörinä vuodesta 1863 ja Uudenmaan läänin kuvernöörinä vuodesta 1869. Senaattori ja kamaritoimituskunnan päällikkö hänestä tuli 1873. Hänet aateloitiin 1886. Thilén omisti Sköldvikin ratsutilan Porvoon maalaiskunnassa. Koska Thilénin molemmat tyttäret kuolivat jo lapsina hän testamenttasi puolisonsa kanssa lähes koko omaisuutensa yleishyödyllisiin tarkoituksiin, esimerkiksi Mikkelin läänin vähävaraisille säätyläisnaisille.Otavan Iso tietosanakirja, Otava 1966, osa 8 p. 1358 ==Lähteet== == Aiheesta muualla == * Thilén - tuhansille rakas nimi, Suomen Kuvalehti, 20.12.1930, nro 51-52, s. 58, Kansalliskirjaston digitaaliset aineistot Luokka:Suomalaiset kenraalit Luokka:Mikkelin läänin maaherrat Luokka:Uudenmaan läänin maaherrat Luokka:Suomalaiset senaattorit Luokka:Suomalaiset aateliset Luokka:Suomalaiset lahjoittajat Luokka:Vuonna 1818 syntyneet Luokka:Vuonna 1887 kuolleet
Raspberries

Raspberries oli vuonna 1970 perustettu yhdysvaltalainen power pop/pop rock- yhtye Clevelandista, Ohiosta. Yhtyeen jäsenet olivat Eric Carmen, Wally Bryson, Dave Smalley, Jim Bonfanti. Yhtye saavutti erityistä suosiota 1970-luvulla. Heidän tunnetuimmat kappaleensa ovat "Go All the Way", "Let's Pretend", "I Wanna Be with You", "Tonight" ja "Overnight Sensation (Hit Record)". Yhtye hajosi vuonna 1975, mutta teki comebackin vuonna 2004 hajoten uudestaan vuonna 2008. ==Diskografia== ===Albumit=== * Raspberries (1972) * Fresh (1972) * Side 3 (1973) * Starting Over (1974) * Refreshed (2000) * Pop Art Live (2017) ===Kokoelmat=== * 1976 – Raspberries' Best * 1987 – Overnight Sensation: The Best of the Raspberries * 1991 – Capitol Collectors Series * 1995 – Greatest Hits * 2000 – Greatest Hits * 2002 – The Very Best of the Raspberries: Overnight Sensation * 2003 – Best of the Raspberries * 2005 – Greatest * 2007 – Live on Sunset Strip [CD/DVD] * 2007 – The Very Best of the Raspberries Luokka:Yhdysvaltalaiset popyhtyeet Luokka:Yhdysvaltalaiset rockyhtyeet
Engleheart

Engleheart on muun muassa seuraavien henkilöiden sukunimi: * George Engleheart (1752–1829), englantilainen miniatyyrimuotokuvamaalari * Henry William Engleheart (1863–1939), englantilainen Viktorian ristin saaja * John Cox Dillman Engleheart (1784–1862), englantilainen miniatyyrimaalari
Lloyd Hildebrand

Lloyd Augustin Biden Hildebrand (25. joulukuuta 1870 Tottenham - 1\. huhtikuuta 1924 Levallois-Perret, Ranska) oli brittiläinen ratapyöräilijä ja olympiamitalisti. Hildebrand voitti moottoripyöräilyssä Pariisi-Évreux-ajon 1898 ja Pariisi-Rouen-ajon 1899, jonka lisäksi hän oli MM-kilpailuissa parhaimmillaan kolmas. Hän sijoittui Pariisin olympialaisissa 1900 toiseksi 25 kilometrin pyöräilyssä ja osallistui myös sprinttiin, jossa hän putosi toisella kierroksella. Hildebrand listataan välillä ranskalaiseksi. Hän eli suuren osan elämästään Ranskassa ja oli naimisissa ranskalaisen naisen kanssa. == Lähteet == * Hildebrandin profiili sports-reference.com -sivustolla Luokka:Englantilaiset ratapyöräilijät Luokka:Ranskalaiset ratapyöräilijät Luokka:Brittiläiset olympiamitalistit Luokka:Vuonna 1870 syntyneet Luokka:Vuonna 1924 kuolleet
Löyhkävalmuska

Löyhkävalmuska (Tricholoma inamoenum) on helttasienilaji valmuskojen suvussa. == Koko ja ulkonäkö == Lakki 3-6 cm leveä, aluksi kellomainen, myöhemmin laakeneva, sileä, kuiva ja himmeä, likaisen valkoinen-kermanvärinen tai säämiskänvärinen. Heltat paksut ja harvassa valkoiset-kermanvalkoiset. Jalka 5-10 cm pitkä, 0,5-1 cm paksu, valkea, tyvestä usein likaisen ruskea (jopa juurehtiva). Malto ohutta, valkoista. Haju valokaasumainen, maku karvas. == Esiintyminen == Löyhkävalmuska kasvaa tuoreissa kuusikoissa. Se on yleinen koko Suomessa.Ryman/Holmåsen Suomen Ja Pohjolan sienet == Käyttö == Löyhkävalmuska on syömäkelvoton. == Lähteet == == Aiheesta muualla == * Fungorum: Tricholoma inamoenum * UniProt, Taxonomy: Tricholoma inamoenum Luokka:Valmuskat
Emily Woodruff

Emily S. Woodruff (19. huhtikuuta 1846 Cincinnati - 28\. maaliskuuta 1916 Berwyn, Illinois) oli yhdysvaltalainen jousiampuja ja olympiavoittaja. Hänen seuransa oli Cincinnati Archers. Woodruff osallistui St. Louisin olympialaisissa 1904 kolmeen lajiin. Hän sijoittui neljänneksi sekä kaksoiskansallis- että kaksoiskolumbialaiskierroksella, jonka lisäksi hän sai kultaa joukkuekilpailusta. Myös Emilyn aviomies Charles oli jousiampuja. == Lähteet == * Woodruffin profiili sports-reference.com -sivustolla === Viitteet === Luokka:Yhdysvaltalaiset jousiampujat Luokka:Yhdysvaltalaiset olympiavoittajat Luokka:Vuonna 1846 syntyneet Luokka:Vuonna 1916 kuolleet
Ritter Sport

Ritter Sport on saksalaisen Alfred Ritterin valmistama suklaalevy. Sitä myydään monissa maissa ympäri maailmaa. Jokainen levy painaa 100 grammaa, ja ne sisältävät 16 palaa 4 × 4 -asetelmassa. Levystä on saatavilla myös isompia 250 gramman ja pienempiä 16,5 gramman minilevyjä, jokseenkin pienemmällä valikoimalla. Ritter Sportin tehtaat sijaitsevat Waldenbuchissa, Saksassa. ==Makuvaihtoehdot== thumb|upright=1.34|Ritter Sport Minis -levyjä * Vollmilch – Maitosuklaata (Sininen kääre) * Schoko-Duo – Maito- ja valkosuklaata (Sininen kääre, jossa suklaapatukan kuva) * Dunkle Vollmilch – Normaalia tummasuklaata, 40 prosenttia kaakaota (Azurin sininen kääre) * Halbbitter – Tummasuklaata, 50 prosenttia kaakaota (Burgundi kääre) * Edelbitter – Tummasuklaata, 71 prosenttia kaakaota (Vaaleanpunainen kääre) * Knusperkeks – Maitosuklaata keksinmurusilla (Ruskea kääre) * Pfefferminz – Suklaata piparmintulla (Karibian vihreä kääre) * Joghurt – Jogurtti (Valkoinen kääre) * Erdbeer Joghurt – Maitosuklaata mansikka- ja jogurttitäytteellä (Vaaleanpunainen kääre) * Voll-Nuss – Maitosuklaata hasselpähkinöillä (Ruskea kääre hasselpähkinän kuvalla) * Dunkle Voll-Nuss – Tummasuklaata kokonaisilla hasselpähkinöillä (Tummanruskea kääre hasselpähkinän kuvalla) * Weiße Voll- Nuss – Valkosuklaata hasselpähkinöillä (Valkoinen kääre hasselpähkinän kuvalla) * Knusperflakes – Maitosuklaata maissihiutaleilla (Kullankeltainen kääre) * Voll Erdnuss – Maitosuklaata kokonaisilla pähkinöillä (Oranssi kääre) * Ganze Mandel – Maitosuklaata kokonaisilla manteleilla (Tummanvihreä kääre) * Marzipan – Tummasuklaata marsipaanitäytteellä (Punainen kääre) * Cocos – Maitosuklaata kookospähkinähiutaleilla (Hopea kääre) * Trauben-Nuss – Maitosuklaata rusinoilla ja hasselpähkinänpaloilla (Carmiininpunainen kääre) * Rum Trauben Nuss – Maitosuklaata romminmakuisilla rusinoilla ja hasselpähkinäpaloilla (Crimsoninpunainen kääre) * Cappuccino – Maitosuklaata cappucinokermalla (Kullanruskea kääre) * Alpenmilch – Erikoismaitosuklaata maidolla (Taivaansininen kääre) * Nugat – Maitosuklaata hasselpähkinä- nougattäytteellä (Yönsininen kääre) * Feinherb à la Mousse au Chocolat – Tummasuklaata suklaamoussetäytteellä (Tummanruskea kääre) * Williams Birne Trüffel – Tummasuklaata Poire Williamsin moussella * Karamel Nuss - Maitosuklaata karamellikermalla, hasselpähkinöillä ja rapealla riisillä (Kullankeltainen kääre) * Haselnuss – Maitosuklaata hasselpähkinöillä * Praline – Maitosuklaata hasselpähkinäpraliinitäytteellä (Tummansininen kääre) * Neapolitan - Maitosuklaata napolilaisilla kiekoilla, jotka on tehty hasselpähkinäkermalla täytetyistä kiekoista ja praliinista (Tummanoranssi kääre) * Noisette - Hasselpähkinänmakuinen maitosuklaa (Vaaleanvihreä kääre) ==Lähteet== == Aiheesta muualla == Luokka:Suklaapatukat
William Thomé

William Gustaf Thomé (30. heinäkuuta 1880 Alajärvi – 1. helmikuuta 1918 VihtiSuomen sotasurmat 1914–1922. ) oli Thomesto-yhtiön perustaja.Anu Karttunen: Jouhkien suvun idea on hukkunut. Talouselämä 16.10.2006. Thomén vanhemmat olivat metsänhoitaja Johan Henrik Thomé ja Agnes Wallin. Hän meni naimisiin Märta Clarissa von Bornin (s. 1897) kanssa 29. tammikuuta 1918 eli vain pari päivää ennen kuolemaansa. Isänsä lailla Thomé opiskeli metsänhoitajaksi ja toimi Läskelä Bruk Ab:n ja Kymin Osakeyhtiön metsäpäällikkönä. Hän perusti 1911 metsätoimiston, jonka päätoimialaa olivat metsien hoitosuunnitelmien tekeminen ja arviointi. Lauri Karan johtama Hyvinkään punakaartin osasto murhasi Thomén sekä hänen veljensä Valterin ja Ivarin sisällissodan aikana Vihdissä. ==Lähteet== == Kirjallisuutta == * Luokka:Suomalaiset metsänhoitajat Luokka:Suomalaiset yritysjohtajat Luokka:Suomen sisällissodan valkoiset Luokka:Suomen sisällissodan terrorin uhrit Luokka:Suomalaiset henkirikosten uhrit Luokka:Vuonna 1880 syntyneet Luokka:Vuonna 1918 kuolleet
Charles Woodruff

Charles Sherman Woodruff (15. elokuuta 1844 Cincinnati - 6\. syyskuuta 1927 Cincinnati) oli yhdysvaltalainen jousiampuja ja olympiamitalisti. Hänen seuransa oli Cincinnati Archers. Woodruff voitti vuonna 1901 maansa mestaruuden kaksoisamerikkalaiskierroksella ja sijoittui samassa lajissa neljänneksi St. Louisin olympialaisissa 1904. Hän oli olympiakisoissa kaksoisyorkilaiskierroksella kahdeksas ja oli voittamassa hopeaa joukkuekilpailusta. Myös Charlesin vaimo Emily oli jousiampuja. == Lähteet == * Woodruffin profiili sports-refence.com -sivustolla === Viitteet === Luokka:Yhdysvaltalaiset jousiampujat Luokka:Yhdysvaltalaiset olympiavoittajat Luokka:Vuonna 1844 syntyneet Luokka:Vuonna 1927 kuolleet